proxectonos/corpus_dominio_legal_administrativo_tmp huggingface dataset:
11/07/2017 | Administración LocalMunicipal
Rianxo
Secretaría
Concesión demanial mediante procedemento aberto dos postos vacantes no mercado municipal de abastos do concello de Rianxo

ANUNCIO DE CONCESIÓN DEMANIAL MEDIANTE PROCEDEMENTO ABERTO DOS POSTOS VACANTES NO MERCADO MUNICIPAL DE ABASTOS DO CONCELLO DE RIANXO Por acordo da Xunta de Goberno Local, en sesión ordinaria do 26 de xuño de 2017, aprobouse a apertura da nova licitación que deseguido se recolle: 1. ENTIDADE ADXUDICADORA. a) Organismo: Concello de Rianxo. b) Dependencia que tramita o expediente: Secretaría Xeral.2. OBXECTO DO CONTRATO: concesión demanial dos postos vacantes no mercado municipal.3. PRAZO DURACIÓN DA CONCESIÓN. A duración das concesión administrativas demaniais que se outorgan será polo tempo que oferte cada licitadora, que como mínimo será de 5 anos e máximo de 30 anos, a partir da data de sinatura do contrato de concesión demanial, tendo este prazo un carácter improrrogable.4. TRAMITACIÓN E PROCEDEMENTO DE ADXUDICACIÓN. a) Tramitación ordinaria. b) Procedemento: aberto e múltiples criterios.12.1. Mellor oferta económica (1 a 40 puntos). 12.2. Ampliación do prazo de licitación (2 a 50 puntos). 13.3. Establecemento de actividades non existentes na praza do mercado (10 puntos). (ver pregos artigo 12. Criterios de adxudicación.) 5. ORZAMENTO DE LICITACIÓN.6. GARANTÍA PROVISIONAL: non se esixe.7. GARANTÍA DEFINITIVA: 5% do importe de licitación.8. REQUISITOS ESPECÍFICOS DO CONTRATISTA. Clasificación: non procede. Solvencia: ver cláusula 16.9. PRESENTACIÓN DE OFERTAS OU DAS SOLICITUDES DE PARTICIPACIÓN. a) Lugar de presentación: Rexistro do Concello. b) Data límite de presentación de ofertas: 30 DÍAS HÁBILES dende o seguinte á publicación do anuncio de licitación no BOP, sen prexuízo da súa publicación no perfil do contratante. c) Presentarase a documentación segundo o establecido no PCAP.10. GASTOS DE ANUNCIOS. Non hai.11. OUTRA INFORMACIÓN. Teléfono 981860075 // Fax 981866628 12. PERFIL DO CONTRATANTE. concelloderianxo. gal/perfildocontratante Rianxo, 04 de xullo de 2017. O alcalde, Adolfo Muíños Sánchez
11/07/2017 | Administración LocalMunicipal
A Pobra do Caramiñal
Aprobación dos padróns de taxas por servizo de recolleita de lixo (1.º semestre), IBI urbana, IBI rústica e IBI de características especiais que rexerán para o exercicio de 2017

E D I C T O Mediante resolución da Alcaldía de 6 de xullo de 2017 aprobáronse os padróns de taxas por servizo de recolleita de lixo (1.º semestre), I. B. I. urbana, I. B. I. rústica e I. B. I. de características especiais que rexerán para o exercicio de 2017. A cobranza de ditos impostos e taxas realizarase nas dependencias da recadación municipal (rúa Gasset 28) dende o 6 de xullo ao 15 de setembro. Polo presente, de conformidade co disposto no artigo 102.3 da Lei 58/2003 Xeral Tributaria, notifícase colectivamente as liquidacións destes impostos ou taxas e sométese a exposición pública ditos padróns ou matrículas durante un mes, a contar desde o inicio do período de cobranza voluntaria, nas dependencias de recadación municipal. Contra os actos de aprobación dos padróns ou matrículas e as liquidacións tributarias contidas nas mesmas, os interesados poderán interpor recurso de reposición ante o Sr. alcalde no prazo dun mes a contar dende o seguinte no que finalice o período de exposición pública dos mesmos, así como calquera outro que conveña aos seus intereses (art.14 Real Decreto Lexislativo 2/2004 Lei Reguladora de Facendas Locais). Pobra do Caramiñal, 6 de xullo de 2017. O ALCALDE Asdo.: José Luis Piñeiro García
11/07/2017 | Administración LocalMunicipal
Cariño
Anuncio formalización contrato servizo de ampliación do SAF de dependencia, cobertura de vacacións do SAF dependencia e do SAF prestacións básicas e cobertura de posibles baixas en ambas prestacións

En cumprimento do disposto no artigo 154.2 do RDL 3/2011 de 14 de novembro, polo que se aproba o Texto refundido da Lei de contratos do sector público, faise pública a formalización da seguinte contratación: 1.- Entidade adxudicadora: Concello de Cariño 2.- Obxecto do contrato: Ampliación do Servizo de Axuda a Domicilio John Alexander Lakhani Rousselet, cobertura de vacacións do Servizo de Axuda a Domicilio da Dependencia e prestación básica e posible cobertura de baixas en ambas prestacións” 3.- Tramitación: urxente.4.- Procedemento: aberto 5.- Importe total: 188.866,08 € 6.- Adxudicación (órgano e data): xunta de goberno local 21/06/2017 7.- Adxudicatario: “Son a túa axuda S. L” 8.- Importe adxudicación: 183.268 + 4% IVE 9.- Prazo de execución: do 01/07/2017 ao 30/06/2018.10.- Data formalización contrato: 23/06/2017. Cariño, 6 de xullo de 2017 O Alcalde Asdo: José Miguel Alonso Pumar
11/07/2017 | Administración LocalMunicipal
Teo
Estudio de Detalle expte. E. D.-1/2016 Mercadona

Por medio do presente faise publico que, para dar cumprimento ao requirimento da Consellería de Medio Ambiente e Ordenación do Territorio, de 11 de novembro de 2016 (rex. entrada nº 9869, de 15/11/2016), o Pleno do concello de Teo, na sesión ordinaria de 29 de xuño de 2017, acordou: Primeiro.–Iniciar o procedemento de revisión de oficio do acordo adoptado polo Pleno da Corporación, na sesión ordinaria do 29 de setembro de 2016, polo que se aprobou definitivamente o Estudo de Detalle para edificio comercial destinado a supermercado de alimentación e aparcamento, na antiga estrada de Santiago á A Estrada km 3, lugar de Estivada (Cacheiras), promovido por Mercadona S. A. e redactado polo arquitecto Zhengping Condrea Martinelli (rex. entrada nº 2087, de 18/03/2016), ao tratarse dunha disposición administrativa nula, ao amparo do artigo 47.2 da LPACAP. Segundo.–Conceder ao/s interesado/s un prazo de vista e audiencia no expediente, durante o prazo de 10 días, a contar dende o seguinte ao da notificación e publicación do presente, para que alegue/n o que estime conveniente en defensa dos seus dereitos achegando os documentos e xustificantes que consideren pertinentes. O citado prazo computarase a partir do día seguinte ao da publicación do presente no Diario Oficial de Galicia. O que se fai público para xeral coñecemento. Teo, 30 de xuño de 2016 Francisco Camilo Hachmi Parfene
11/07/2017 | Administración LocalMunicipal
A Capela
Padrón contribuíntes mes de xuño exercicio 2017 da taxa pola prestación do servizo de ensino na Escola Municipal de Música e o período de pagamento en voluntaria

Por resolución desta alcaldía número 208/2017, do día 5 de xullo, aprobouse o padrón de contribuíntes correspondente ao mes de xuño do exercicio 2017 da taxa pola prestación do servizo de ensino prestado na Escola Municipal de Música e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 6 de xullo de 2017 O alcalde Manuel Meizoso López
11/07/2017 | Administración LocalMunicipal
Dodro
Anuncio corrección erros bases selección persoal bolsa emprego de auxiliar axuda no fogar

Rectificar os erros de transcrición das bases que rexerán a selección, por concurso, de persoal para a formación dunha bolsa de emprego de auxiliar de axuda no fogar, en réxime laboral temporal, núm. IX. RESOLUCIÓN DO CONCURSO e núm. X. REGRAS DE FUNCIONAMENTO DA BOLSA DE EMPREGO, nos seguintes termos: Onde se fai referencia á fase de oposición: “A puntuación total dos participantes virá determinada pola suma dos puntos obtidos na fase de concurso e na fase de oposición, cunha puntuación máxima de 10 puntos.” BASE núm. IX. “Cos candidatos que superasen a fase de oposición formarase unha lista por orde puntuación total obtida neste proceso selectivo, que será empregada para o chamamento de candidatos para a realización de substitucións por vacacións, incapacidades temporais e outras análogas do persoal de axuda no fogar adscrito ao departamento de Servizos Sociais do Concello, e para a realización doutras contratacións laborais temporais previstas no artigo 15.1 do Estatuto dos traballadores, aprobado por Real decreto lexislativo 1/1995, do 24 de marzo, sempre que correspondan á categoría profesional de auxiliar de axuda no fogar e vaia a prestar os seus servizos no departamento de Servizos Sociais do Concello”. BASE núm. X. Ten que dicir: “A puntuación total dos participantes virá determinada pola suma dos puntos obtidos na fase de concurso, cunha puntuación máxima de 10 puntos.” BASE núm. IX. “Cos candidatos que superasen a fase de concurso formarase unha lista por orde de puntuación total obtida neste proceso selectivo, que será empregada para o chamamento de candidatos para a realización de substitucións por vacacións, incapacidades temporais e outras análogas do persoal de axuda no fogar adscrito ao departamento de Servizos Sociais do Concello, e para a realización doutras contratacións laborais temporais previstas no artigo 15.1 do Estatuto dos traballadores, aprobado por Real decreto lexislativo 1/1995, do 24 de marzo, sempre que correspondan á categoría profesional de auxiliar de axuda no fogar e vaia a prestar os seus servizos no departamento de Servizos Sociais do Concello.” BASE núm. X. Dodro, 5 de xullo de 2017 O alcalde Valentín Alfonsín Somoza
11/07/2017 | Administración LocalMunicipal
Monfero
Contratación obra Fondo compensación ambiental 2017

a) Organismo: Concello de Monfero b) Dependencia que tramita o expediente: Secretaría a) Descrición do obxecto: CONEXIÓN ALCANTARILLADO DOS EQUIPAMENTOS MUNICIPAIS E REPARACIÓN DE VÍAS AFECTADAS b) Lugar execución: Concello de Monfero c) Prazo execución: 2 meses. En todo caso as obras terán que estar rematadas antes do 15-09-2017 e presentada certificación final, acta recepción e demais documentación. a) Tramitación: urxente b) Procedemento: aberto c) Forma: procedemento aberto cun único criterio de valoración (factor prezo) Importe total: 34.122,01€ (IVE incluído) a) Provisional: non se esixe b) Definitiva: 5% do prezo de adxudicación, excluído IVE c) Complementaria: 5% no seu caso Perfil do contratante (www.concellodemonfero.com) e oficinas municipais Data límite obtención documentos: ata as 13.00 horas do día anterior ao que remate o prazo de presentar as proposicións a) Clasificación: non se esixe b) Outros requisitos: ver cláusula 12.1 do prego (acreditar solvencia económica e financeira e solvencia técnica se non posúen a clasificación indicada no anexo I) a) Prazo de trece (13) días naturais, a contar do seguinte ao da publicación deste anuncio no Boletín Oficial da Provincia (luns a venres de 9.00h a 15.00 h.) b) Documentación a presentar: 2 sobres pechados -sobre “A “, subtitulado “Documentación”, deberá conter a esixida nas cláusula 12.1 do prego, segundo os modelos que constan nel. -sobre “B”, subtitulado “oferta económica”, conterá a proposición económica formulada de conformidade co modelo que figura no anexo II do prego de cláusulas administrativas particulares.9. APERTURA DAS OFERTAS ECONÓMICAS: O terceiro día hábil seguinte ao día que remate a presentación ofertas, ás 13.00h. Unha hora antes reunirase a Mesa de contratación permanente para a cualificación das documentacións. Suspenderase a apertura de ofertas ata o sétimo día hábil, á mesma hora, se houbese que requirir aos licitadores para emenda de erros na documentación.10. OUTRAS INFORMACIÓNS: oficinas municipais 11. GASTOS DE ANUNCIOS: Serán por conta do adxudicatario cun máximo de 500,00 € (BOP e no xornal La Voz de Galicia) 12. PREGOS: É de aplicación o prego de cláusulas administrativas aprobado pola Xunta de Goberno Local do 28 de xuño de 2017. Monfero, 3 de xullo de 2017 O Alcalde Andrés Feal Varela
11/07/2017 | Administración LocalMunicipal
A Capela
Padrón de contribuíntes 2.º trimestre exercicio 2017 de subministración de auga potable, mantemento de contadores e canon da Xunta de Galicia

ANUNCIO Por resolución da alcaldía n.º 209 /2017, do día 5 de xullo, aprobouse o padrón de contribuíntes correspondente ao 2.º trimestre do exercicio 2017 da taxa pola subministración de auga potable, mantemento de contadores e de acometidas, así como o correspondente canon da auga da Xunta de Galicia e o período de pagamento en voluntaria. Segundo o establecido no artigo 49.7 do Decreto 136/2012, a falla de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 6 de xullo de 2017. O alcalde, Manuel Meizoso López
11/07/2017 | Administración LocalMunicipal
Ames
Contratación das obras camiño de Oca á igrexa (Ames)

Entidade adxudicataria: Concello de Ames. Obxecto do contrato: Execución das obras incluídas no proxecto “Camiño de Oca á Igrexa (Ames)”. Tramitación: Ordinaria. Procedemento: Aberto cun único criterio de valoración: factor prezo Orzamento de licitación: 122.485,84.- €, IVE incluído Prazo de execución: 6 meses. Garantías: Provisional: Non se esixe. Definitiva: 5 % do prezo de adxudicación, IVE excluído. Clasificación do contratista: Non se esixe. Criterios de adxudicación: Véxase prego de cláusulas administrativas particulares. Información: Concello de Ames (Departamento de contratación). Teléfono: 981883002. Fax: 981884929. Dirección: Praza do Concello s/n. Bertamiráns 15.200 Ames (A Coruña). Presentación de ofertas: Os licitadores poderán presentar as proposicións no Rexistro Xeral do Concello de Ames, ata as 14:00 horas dos 26 días naturais seguintes ó da derradeira publicación do anuncio de licitación no Boletín Oficial da Provincia ou no no perfil do contratante do Concello de Ames. Documentación a presentar: Véxase prego de cláusulas administrativas particulares. Apertura de plicas: Terá lugar en acto público na Casa do Concello, o día e hora que se indicará no taboleiro de anuncios e no perfil do contratante do Concello, cunha antelación mínima de 2 días hábiles. Perfil do contratante: http://www.concellodeames. gal. (Perfil do contrante) Gastos dos anuncios: serán por contra do adxudicatario ata o importe máximo de 500.- Outras informacións: Ver pregos de cláusulas administrativas particulares. Ames, 6 de xullo de 2017 O alcalde, José M. Miñones Conde
11/07/2017 | Administración LocalMunicipal
Porto do Son
Aprobación definitiva da modificación da Ordenanza fiscal nº 13, reguladora da taxa pola prestación dos servizos da “Movida Urbana” do Concello de Porto do Son

Ao abeiro do disposto no artigo 17.4 do RD Lexislativo 2/2004, do 5 de marzo, texto refundido da Lei reguladora das facendas locais, procédese á publicación do texto íntegro da modificación da Ordenanza fiscal nº 13, reguladora da taxa pola prestación dos servizos da “Movida Urbana” do Concello de Porto do Son, unha vez que se elevou a definitivo o acordo de aprobación provisional adoptado polo Pleno da Corporación na sesión do 18 de maio de 2017, e que é do seguinte teor literal: 1º.- O artigo 5 queda redactado do seguinte teor: “Artigo 5º. COTA TRIBUTARIA A cota tributaria da Taxa regulada nesta Ordenanza será a seguinte: 40,00 €” 2º.- O artigo 6 queda redactado do seguinte teor: “Artigo 6º.- BONIFICACIÓNS 1.- Establécese unha bonificación do 50% da cota para aqueles usuarios que teñan un irmán inscrito nas actividades da Movida Urbana, e dun 75% para aqueles que teñan dous ou máis irmáns inscritos.2.- Terán dereito á bonificación do 50% da cota tributaria aqueles usuarios con valoración de grao de discapacidade superior o 33%. Para a aplicación deberá aportarse o correspondente certificado de recoñecemento de discapacidade emitido polo órgano competente.” Contra o presente acordo poderá interpoñerse polos interesados recurso contencioso- administrativo, perante a Sala do Contencioso- administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso- Administrativa. Porto do Son, 6 de xullo de 2017. O Alcalde- Presidente, Asdo. José Luis Oujo Pouso.
11/07/2017 | Administración LocalMunicipal
Dodro
Anuncio obras drenaxe lonxitudinal en Sar

De conformidade co establecido no artigo 154.2 do Real decreto lexislativo 3/2011, de 14 de novembro, polo que se aproba o texto refundido da Lei de contratos do sector público, fanse públicas as seguintes formalizacións de contratos: Obxecto: “Obras de drenaxe lonxitudinal en Sar” Tipo de contrato: Contrato administrativo de obra. Financiamento: Xunta de Galicia. Procedemento de licitación: Contratación menor Órgano adxudicador: Alcalde (Resolución de alcaldía de 12 de maio de 2017) Adxudicatario: TARRIO Y SUAREZ S. L. Prezo anual do contrato: 6.344,40 € (IVE 1101,09 €) Duración do contrato: 6 meses Data da formalización do contrato: 19 de maio de 2017 Dodro, 5 de xullo de 2017 O alcalde Valentín Alfonsín Somoza
11/07/2017 | Administración LocalMunicipal
Boqueixón
Exposición pública padrón do lixo 2017

Na Xunta de Goberno realizada o día 6 de xullo aprobouse o padrón da taxa da recollida domiciliaria de lixo e residuos sólidos urbanos do ano 2017 Coa finalidade de que os interesados poidan examinalo e interpoñer as reclamacións que estimen oportunas, o padrón estará exposto ó público nas oficinas xerais do concello, de luns a venres, en horario de 8:30 h. a 14:30 h. durante 1 mes desde a publicación deste anuncio no BOP. Boqueixón, 10 de xullo de 2017 O alcalde Manuel Fernández Munín
10/07/2017 | Administración LocalMunicipal
Cambre
Exposición ao público do acordo provisional de imposición e ordenación de contribucións especiais para a execución da obra “Acondicionamento do frente na rúa Sixto 7-A e anexas”

Faise público que polo Pleno da corporación, en sesión ordinaria celebrada o 29 de xuño de 2017, se adoptou, entre outros, Acordo provisional de imposición e ordenación de contribucións especiais para financiar a execución da obra “Acondicionamento do frente na rúa Sixto 7-A e anexas” nas vivendas sitas na rúa Sixto, con referencias catastrais 3544985NH5934S0000IM, 3544986NH5934S0000JM e 3544984NH5934S0000XM, o cal se expón ao público de forma íntegra polo prazo de trinta días hábiles, a contar desde o día seguinte ao de publicación deste anuncio no Boletín Oficial da Provincia, no taboleiro de anuncios do concello, durante o cal poderán presentarse as reclamacións que se estimen oportunas, por aqueles que teñan a consideración de interesados de acordo co regulado no artigo 18 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de facendas locais, que poderán examinar o expediente na Intervención municipal e presentar as reclamacións que estimen oportunas. Igualmente publicarase o anuncio de exposición nun diario dos de maior difusión da provincia. Os interesados poderán presentar recurso de reposición que poderá versar sobre as cuestións sinaladas no artigo 34.4 e concordantes do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de facendas locais. De non presentarse reclamación ningunha quedarán elevados automáticamente a definitivos os referidos acordos, de conformidade co establecido no artigo 17.3 do Real Decreto Lexislativo 2/2004. Durante o citado prazo os propietarios ou titulares afectados poderán constituirse en Asociación administrativa de contribuíntes segundo o disposto no artigo 36.2 do Real Decreto Lexislativo 2/2004. Cambre, 4 de xullo de 2017 O alcalde Asdo.: Óscar A García Patiño
10/07/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de sendas peonís 2017, cuarta fase. Acondicionamento DP 2402 Cerceda - sendas peonís en DP 1004 e DP 4701 Mesía

ANUNCIO DE APROBACIÓN DO PLAN SENDAS PEONÍS 2017, CUARTA FASE A Exma. Deputación Provincial da Coruña, en sesión ordinaria celebrada o 30-6-2017, acordou a aprobación do PLAN SENDAS PEONÍS 2017, CUARTA FASE, integrado polos proxectos que se relacionan a continuación, coa indicación da súa denominación e presuposto: O que se expón ao público no Servizo de Patrimonio e Contratación, durante o prazo de dez días, contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións ou alegacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A CORUÑA, a 3-7-2017. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
10/07/2017 | Administración LocalMunicipal
Trazo
Exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento

ANUNCIO Exposición pública do padrón das taxas polos servizos de subministración de auga e conservación de contadores, canon da auga, coeficiente de vertedura e saneamento Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 2.º trimestre de 2017, o citado padrón estará a disposición do público durante 15 días, a contar dende a data de publicación do presente anuncio no BOP na Oficina de ESPINA&DELFÍN, S. L., sita na rúa VIAÑO PEQUEÑO, 14, en horario de 9.00 a 13.30 horas, os mércores, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón, poderá formularse perante o Sr. alcalde, o recurso de reposición previo ao contencioso-administrativo do artígo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte co disposto no artígo 49.7 do Decreto 136/2012, polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no artígo 102.3 da Lei 58/2003, do 17 de decembro, xeral tributaria e de anuncio de cobranza segundo o disposto no artígo 24 do Real decreto 939/2005, do 29 de xullo, que aproba o Regulamento xeral de recadación. O pago poderá efectuarse nas oficinas da empresa ESPINA&DELFÍN, S. L. abertas ao público de 9.00 a 13.30 horas os mércores. Transcorrido o período voluntario de pago establecido, ata 30 de setembro de 2017, as débedas pendentes esixiránse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola Consellería competente en materia de facenda da Xunta de Galicia. TRAZO, a 5 de xullo de 2017. O alcalde José Dafonte Varela
10/07/2017 | Administración LocalMunicipal
Cariño
Corrección erros importe licitación instalación depuradora augas residuais en Feás

Faise público, para xeral coñecemento, o acordo da Xunta de Goberno Local de 05/07/2017: Mediante acordo da Xunta de Goberno Local de 21/06/2017 foi aprobado o expediente de contratación mixto, mediante procedemento aberto, con varios criterios de adxudicación, tramitación ordinaria, da obra-subministración de instalación de depuradora de augas residuais en Feás (proxecto modificado nº 3) por importe de 158.788, 21 euros, publicándose o correspondente anuncio de licitación no BOP nº 125, de 04/07/2017, e concedéndose un prazo de quince días naturais para a presentación de proposicións. Considerando a existencia de un erro no importe de licitación de tal xeito que a cantidade correcta sería 160.503,48 euros ( e non 158.788,21 euros). Visto o disposto no artigo 109.2 da Lei 39/2015, de 1 de outubro, A Xunta de Goberno Local, por unanimidade dos seus membros, PRIMEIRO: Rectificar, ao abeiro do artigo 109.2 da Lei 39/2015, de 1 de outubro, o orzamento de licitación dos pregos de cláusulas administrativas particulares de tal xeito que o importe correcto é 132.647,50 € + 27.855,98 € (Total: 160.503,48 €). SEGUNDO: Conceder un novo prazo de presentación de ofertas de quince días naturais, a contar dende o seguinte ao da publicación do presente anuncio no BOP. Cariño, 6 de xullo de 2017 O alcalde Asdo: José M. Alonso Pumar
10/07/2017 | Administración LocalMunicipal
Ares
Anuncio de información pública: estudo de detalle da fachada marítima de Redes, Ares

ANUNCIO DE INFORMACIÓN PÚBLICA Estudo de Detalle da fachada marítima de Redes, Ares Segundo acordo adoptado pola Xunta Municipal de Goberno do Concello de Ares de data 27 de xuño de 2017, polo que se aproba inicialmente o Estudo de Detalle da fachada marítima de Redes, Ares, de iniciativa privada, presentado por D. Bernardo David Abreut Ceclan, sométese a información pública polo prazo de 20 días, aos efectos oportunos. Ares, 5 de xullo do 2017. O alcalde Asdo.: D. Julio Ignacio Iglesias Redondo
10/07/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de vías provinciais 2017, cuarta fase. Modificación do trazado na DP 2204 Cedeira - ampliación e mellora trazado DP 8202 Teo - mellora DP 2502 Valdoviño

ANUNCIO DE APROBACIÓN DO PLAN VÍAS PROVINCIAIS 2017, CUARTA FASE A Exma. Deputación Provincial da Coruña, en sesión ordinaria celebrada o 30-6-2017, acordou a aprobación do PLAN VÍAS PROVINCIAIS 2017, CUARTA FASE, integrado polos proxectos que se relacionan a continuación, coa indicación da súa denominación e presuposto: O que se expón ao público no Servizo de Patrimonio e Contratación, durante o prazo de dez días, contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións ou alegacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A CORUÑA, a 3-7-2017. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
10/07/2017 | Administración LocalMunicipal
Malpica de Bergantiños
Secretaría
Cambio de denominación rúa (concesión de distinción honorifica a “Juan O Botero”)

ANUNCIO Con data de 4 de xullo de 2017 incouse, mediante Resolución da Alcaldía n.º 281/2017, expediente para a concesión de distinción honorífica, aos efectos de que se cambie o nome da rúa “2.ª Travesía do Río” e pase a denominarse “Juan O Botero”, en honor a Juan Manuel Vázquez Fernández, coñecido como Juan O Botero. De conformidade co previsto no Regulamento de Honras e Distincións deste Concello, sométese a información pública por prazo de un mes, a contar dende a publicación do presente anuncio no BOP, durante o cal se poderán facer por parte de cantas personas o desexen as alegacións ou valoracións que se estimen oportunas en relación coa proposta. En Malpica de Bergantiños, a 4 de xullo de 2017. O alcalde Eduardo José Parga Veiga
10/07/2017 | Administración LocalMunicipal
Valdoviño
Anuncio expte modificación créditos 4/2017 MC SC de suplemento de crédito

Aprobado polo Pleno desta Corporación en sesión ordinaria celebrada o día 16 de xuño de 2017 o expediente de modificación de créditos 4/2017 MC SC de suplemento de crédito, dentro do Orzamento Municipal para o ano 2017, por un importe de 41.000 €, conforme se establece no RDL 2/2004 do 5 de marzo, polo que se aproba o Texto Refundido da Lei Reguladora das Facendas Locais, exponse ao público, por prazo de quince días hábiles, nas dependencias municipais, a fin de que durante o mesmo, que comezará a contarse dende o día seguinte ao da inserción do presente edicto no BOP, poidan formularse as reclamacións que se consideren pertinentes, as cales deberán ser dirixidas ao Sr. Alcalde-Presidente deste Concello. En Valdoviño, a 19 de xuño de 2017 O Alcalde Asdo./Alberto González Fernández
10/07/2017 | Administración LocalMunicipal
Noia
Administración Financeira. Intervención
Anuncio notificación colectiva padrón suxeitos pasivos taxas pola prestación do servizo de subministración de auga potable, rede de sumidoiros, saneamento e servizo de recorrida e tratamento de residuos sólidos urbanos 1º semestre 2017

Confeccionado e aprobado definitivamente mediante resolución do concelleiro delegado da área de economía e facenda número 2017-1283 de data vinteoito de xuño de dous mil dezasete, o padrón de suxeitos pasivos de taxas pola prestación do servizo de subministración de auga potable, rede de sumidoiros, saneamento, depuración de augas residuais e servizo de recollida e tratamento de residuos sólidos urbanos, do primeiro semestre do exercicio 2017. Procédese á notificación colectiva ao amparo do artigo 102.3 da Lei 58/2003, de 17 de decembro, Xeral Tributaria. Contra a presente notificación poderá interpoñer o recurso de reposición recollido no art.14 do Real Decreto Lexislativo 2/2004, de 5 de marzo, ante o órgano que dictou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso- administrativo ante o Xulgado Contencioso Administrativo. Noia, 3 de xullo de 2017 O concelleiro delegado José Saturnino Balderrábano Mayo
10/07/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan travesías 2016, primeira fase. Actualización do proxecto de ensanche e mellora da seguridade vial e proxecto de renovación de servizos urbanos na DP 9301 (Zas)

ANUNCIO DE APROBACIÓN DO PLAN TRAVESÍAS 2016, PRIMEIRA FASE A Exma. Deputación Provincial da Coruña, en sesión ordinaria celebrada o 30-6-2017, acordou a aprobación do PLAN TRAVESÍAS 2016, PRIMEIRA FASE, integrado polo proxecto que se relaciona a continuación, coa indicación da súa denominación e presuposto: O que se expón ao público no Servizo de Patrimonio e Contratación, durante o prazo de dez días, contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións ou alegacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86, do 18 de abril. A CORUÑA, a 3-7-2017. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
10/07/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan travesías 2016, segunda fase. Mellora da travesía de Souto na DP 4604, pk 6,680 ao 7,500 (Toques)

ANUNCIO DE APROBACIÓN DO PLAN TRAVESÍAS 2016, SEGUNDA FASE A Exma. Deputación Provincial da Coruña, en sesión ordinaria celebrada o 30-6-2017, acordou a aprobación do PLAN TRAVESÍAS 2016, SEGUNDA FASE, integrado polo proxecto que se relaciona a continuación, coa indicación da súa denominación e presuposto: O que se expón ao público no Servizo de Patrimonio e Contratación, durante o prazo de dez días, contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións ou alegacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86, do 18 de abril. A CORUÑA, a 3-7-2017. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
10/07/2017 | Administración LocalMunicipal
A Capela
Elección xuíz/a de paz substituto do Concello da Capela

O Concello da Capela iniciou o expediente para a elección de xuíz/a de Paz substituto. Na súa virtude, faise público que se abre o prazo de presentación de instancias que será de QUINCE DÍAS HÁBILES a partir da publicación do presente anuncio no Boletín Oficial da Provincia. Os interesados que reúnan as condicións de capacidade e compatibilidades sinaladas polo art.13 e ss. Do Regulamento 3/1995, de 7 de xuño, de Xuíces de Paz, poderán presentar a instancia no Rexistro de entrada do Concello e lugares segundo Lei 39/2015. A Capela, 5 de xullo de 2017 O alcalde, Manuel Meizoso López
14/07/2017 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Servizo Provincial da Coruña
Convocatoria para o pago dos xuros de demora da clave AC/01/080.01.3 no concello de Carnota

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos xuros de demora ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de CARNOTA, por mor das obras do Proxecto: Dito pagamento terá lugar: Lugar: Casa Consistorial do Concello de CARNOTA Data: 12 de Setembro de 2017 de 10:00 a 11:00 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 06 de julio de 2017 O xefe do servizo, Fdo.: Felipe de la Vega Gándaras
14/07/2017 | Administración LocalMunicipal
Oleiros
Persoal
Publicación do nomeamento de persoal eventual

A N U N C I O Por decreto da alcaldía nomeouse como persoal eventual deste Concello á persoa que figura na seguinte relación: O que se publica a efectos do establecido no art.104 da Lei 7/85, de 2 de abril, reguladora das bases do réxime local. Oleiros, 07 de xullo de 2017. O alcalde Ángel García Seoane
14/07/2017 | Administración LocalMunicipal
Teo
Anuncio de exposición pública da conta xeral do exercicio 2016

ANUNCIO Exposición ao público da Conta Xeral exercicio 2016 En cumprimento dos artigos 116 da Lei 7/1985, de 2 de abril, de Bases do Réxime Local e 212.3 do Real Decreto lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, unha vez informada favorablemente pola Comisión Informativa Especial de Contas, Facenda e Asuntos económicos, en sesión data 15/06/2017, a Conta Xeral do Concello de Teo correspondente ao exercicio 2016, exponse ao público durante o prazo de 15 días hábiles a contar dende o día seguinte ao da publicación deste anuncio no Boletín Oficial da Provincia, durante os cales e 8 máis, as persoas interesadas poderán presentar reclamacións, reparos ou observacións. Teo, 10 de xullo de 2017. O ALCALDE Rafael Sisto Edreira
14/07/2017 | Administración LocalMunicipal
Negreira
Publicación de anuncio relativo a cesión gratuíta a título de usufructo de 13 parcelas de propiedade municipal

ANUNCIO Neste Concello tramítase expediente para a cesión gratuíta, a título de usufructo de 13 parcelas de propiedade municipal, masas comúns procedentes das operacións de reorganización da propiedade por concentración parcelaria de Xallas e Arzón, en virtude da solicitude presentada ó efecto pola Asociación Veciñal de San Pedro de Xallas. En cumprimento e aplicación do art.110 do RD 1372/1986, 13 de xuño, polo que se aproba o Regulamento de Bens das Entidades Locais, sométese o expediente a información pública durante o prazo de 15 días, ós efectos legais oportunos. Negreira, 6 de xullo de 2017. O ALCALDE Manuel A. Leis Míguez
14/07/2017 | Administración LocalMunicipal
Vedra
Secretaría-Intervención
Anuncio de licitación de contrato de servizos de xestión das instalacións e actividades do Pavillón Municipal de Vedra

ANUNCIO Anuncio de licitación do servizo de xestión das instalacións e actividades do Pavillón Municipal en Vedra 1) Entidade adxudicadora. Datos xerais obtención de información: a) Organismo: Concello de Vedra. b) Dependencia que tramita o expediente: Secretaría Xeral. c) Obtención de documentación e información: Secretaría do Concello: Avda. M. M. Gómez Lorenzo, 1.15885 Vedra. Teléfono 981-814612. Fax 981-503331. Correo electrónico: contratación@concellodevedra. com. Perfil do contratante: www.concellodevedra.com 2) Obxecto do contrato. Tipo: servizos. Descrición do obxecto: realización do servizo de xestión de instalacións e actividades do Pavillón Municipal en Vedra. Prazo: a duración do contrato será de tres anos.3) Tramitación e procedemento. Tramitación: ordinaria. Procedemento: aberto, varios criterios de adxudicación. Criterios de adxudicación: cláusula 13 do prego de prescricións técnicas.4) Valor estimado do contrato: 198.225,00 €. 5) Orzamento base de licitación: 239.852,25 €. 6) Garantías. Provisional: 3.000,00 €. Definitiva: 5% do importe de adxudicación, excluído o IVE.7) Requisitos específicos do contratista: a solvencia económica e financeira, e solvencia técnica e profesional, acreditarase conforme ao establecido na cláusula sexta do prego de claúsulas administrativas particulares.8) Presentación de ofertas. a) Data límite de presentación: ata as 13.00 horas do décimo quinto día natural dende o día seguinte ao da publicación deste anuncio no Boletín Oficial da Provincia e no perfil do contratante. b) Documentación a presentar: a indicada no prego. c) Lugar de presentación: as proposicións poderán presentarse por correo, telefax ou por medios electrónicos, informáticos ou telemáticos, en calquera dos lugares establecidos no artigo 16.4 da Lei 39/1992, de 1 de outubro, do Procedemento Administrativo Común das Administracións Públicas.9) Apertura de ofertas. A constitución da Mesa de Contratación anunciarase no perfil do contratante ás 12.00 horas.10) Gastos de publicidade: son por conta do adxudicatatrio.11) Exposición de pregos: perfil do contratante (www.concellodevedra.com). Vedra, 11 de xullo de 2017. O ALCALDE Asdo.: Carlos Martínez Carrillo
14/07/2017 | Administración LocalMunicipal
Vimianzo
Anuncio de cobranza

Con data 11/07/2017 por esta Alcaldía apróbase inicialmente o Padrón fiscal da taxa polo subministro de auga e sumidoiro correspondente ao 2º trimestre do período impositivo de 2017 por un importe total de 97.547,35 euros. O Padrón aprobado expóñese ao público nas oficinas do Concello de Vimianzo durante 15 días hábiles, contados a partir do día seguinte ao da publicación deste anuncio no BOP, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 21 de Xullo de 2017 ata o día 21 de Setembro de 2017. O pagamento farase mediante impreso normalizado que se enviará ao enderezo dos obrigados tributarios para o seu pagamento nas entidades colaboradoras de CAIXABANK e ABANCA. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Canon da auga: A falta de pagamento do canon da auga no período voluntario sinalado suporá a exixencia directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo de un mes desde que se entenda producida a notificación mediante o Padrón. Vimianzo, a 11 de xullo de 2017 O alcalde Manuel Antelo Pazos
14/07/2017 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Servizo Provincial da Coruña
Convocatoria para o pago dos xuros de demora de clave N/AC/96.2 no concello de Sobrado o 5 de setembro de 2017

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos xuros de demora ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de SOBRADO, por mor das obras do Proxecto: Dito pagamento terá lugar: Lugar: Casa Consistorial do Concello de SOBRADO Data: 05 de Setembro de 2017 de 10:00 a 11:00 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 06 de julio de 2017 O xefe do servizo, Fdo.: Felipe de la Vega Gándaras
14/07/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 21 de xuño de 2017 polo que se somete a información pública a solicitude de autorización administrativa previa e de construción dunha instalación de distribución eléctrica no concello da Coruña (expediente IN407A 2017/094-1)

Expte.: IN407A 2017/094-1 Solicitante: Unión Fenosa Distribución, SA. Denominación: Aumento de potencia CT Maripaz Arlaban Sequero. Concello: A Coruña Ampliación de potencia do centro de transformación convencional en envolvente non prefabricada, cunha potencia de 630 KVA., e unha relación de transformación de 15.000/400 V. Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 21 de xuño de 2017 Isidoro Martínez Arca Xefe Territorial da Coruña
14/07/2017 | Administración LocalMunicipal
Vedra
Secretaría-Intervención
Anuncio de devolución de avais

ANUNCIO Devolución de fianzas Transcorrido o prazo de garantía da execución das seguintes obras: Arranxo de camiños en Romarís, Quintáns-Matelo e San Pedro de Sarandón (DTC 93)” E solicitada pola empresa adxudicataria Obras y Viales de Galicia, S. L. a devolución da fianza constituída, faise público para que no prazo de quince días poidan presentarse as reclamacións que se estimen pertinentes. Vedra, 11 de xullo de 2017. O ALCALDE Asdo.: Carlos Martínez Carillo
14/07/2017 | Administración LocalMancomunidades
Mancomunidade de Concellos Serra do Barbanza
Formalización de contrato

Anuncio de formalización de contrato administrativo de subministración 1. Entidade adxudicadora: Mancomunidade de Concellos da Serra do Barbanza.2. Obxecto do contrato. – Descrición: aluguer de tres vehículos recolectores de residuos sólidos urbanos bicompartimentados. Entrega e recollida dos vehículos recolectores. – Nomenclatura: CPV: 34144511-3. – Lugar de execución: Complexo Medioambiental sito no Lugar de A Poza, s/n. Lousame (A Coruña). – Prazo de execución ordinario: 30 días hábiles para a entrega dos vehículos e 6 meses de aluguer de tres vehículos. – Prevista prórroga do contrato: 6 meses de aluguer de 2 ou 3 vehículos.3. Tramitación, procedemento e forma de adxudicación. – Tramitación urxente. – Procedemento aberto. – Multiplicidade de criterios de adxudicación.4. Orzamento para a duración ordinaria do contrato e valor estimado. – Base de licitación: 82.800,00 € + 17.388,00 € (21% IVE) = 100.188,00 €. – Valor estimado: 156.600,00 €. – Revisión de prezos: non procede.5. Adxudicación do contrato. – Adxudicatario: Wasterent, S. L. (B98238827). – Data adxudicación: 02/06/2017. – Importe de adxudicación: 81.900,00 € + 17.199,00 € (21% IVE) = 99.099,00 €. 6. Formalización do contrato: contrato formalizado o 20/06/2017. Lousame, a 10 de xullo de 2017. A presidenta María Xosé Alfonso Torres